བཞུགས།  །  ༄༅།  ། བསྲུང་བ་ལྔའི་དཀྱིལ་འཁོར་གྱི་སྒྲུབ་པའི་ཐབས་ཞེས་བྱ་བ།  རྗེ་བཙུན་མ་སོ་སོར་འབྲང་མ་ཆེན་མོ་ལ་ཕྱག་འཚལ་ལོ། ། གང་ཞིག་རྒྱལ་བ་ཉིད་ཀྱི་གཉིས་མེད་ཐུགས་ལས་རྣམ་སྤྲུལ་པ།  ། སྣ་ཚོགས་ཚུལ་འཆང་དཀར་སེར་དམར་སྔོ་མརྒད་མདོག་མཚུངས་པ།  ། སོ་སོར་འབྲང་མ་སྟོང་ཆེན་རབ་འཇོམས་རྨ་བྱ་ཆེན་མོ་དང་།  ། གསང་སྔགས་རྗེས་འཛིན་བསིལ་བའི་ཚལ་ལ་རྟག་ཏུ་ཕྱག་འཚལ་ལོ།  ། ཚེ་དང་ལོངས་སྤྱོད་འཁོར་དང་དཔལ་དང་སྙན་པ་དང་༑ ༑ གཟུངས་དང་ཏིང་འཛིན་བླ་ན་མེད་པའི་ཡེ་ཤེས་སོགས།  ། སྒྲུབ་པོ་རྣམས་ཀྱིས་བདེ་བླག་ཉིད་དུ་ཐོབ་བྱེད་པའི།  ། སྒྲུབ་ཐབས་རིམ་པ་བླ་མའི་གསུང་བཞིན་བདག་གིས་བཤད།  ། དེ་ལ་འདིར་བླ་ན་མེད་པ་ཡང་དག་པ་རྫོགས་པའི་བྱང་ཆུབ་ཏུ་སེམས་བསྐྱེད་ནས།  དཀྱིལ་འཁོར་འདིའམ་གཞན་དུ་དབང་བསྐུར་བ་ཐོབ་ཅིང་དམ་ཚིག་དང་ལྡན་པ།  བླ་མ་ལས་ལུང་ཡང་དག་པར་ནོས་པ།  བསྲུང་བ་ལྔ་བསྒྲུབ་པར་འདོད་པའི་གང་ཟག་གིས་ཁྲུས་དང་གཙང་སྦྲ་ཚུལ་བཞིན་དུ་བྱས་ལ།  སྟན་བདེ་བ་ལ་འདུག་ནས།  བླ་མ་དང་དཀོན་མཆོག་གསུམ་ལ་སྙིང་ཐག་པ་ནས་སྐྱབས་སུ་སོང་ལ།  སེམས་ཅན་ཐམས་ཅད་སྡུག་བསྔལ་གྱི་རྒྱ་མཚོ་ལས་བསྒྲལ་ནས།  སངས་རྒྱས་ཀྱི་ས་ལ་དགོད་པའི་ཕྱིར།  རིག་པའི་རྒྱལ་མོ་རྣམ་པ་ལྔ་བསྒོམ་སྙམ་དུ་བྱང་ཆུབ་ཀྱི་སེམས་བསྐྱེད་ལ།  རང་གི་སྤྱི་བོ།  མགྲིན་པ།  སྙིང་ག་གསུམ་དུ་ཨོཾ་ཨཱ༔ཧཱུྃ་གི་ཡི་གེ་དཀར་པོ་དང་། དམར་པོ་དང་། སྔོན་པོ་གསུམ་རིམ་པ་བཞིན་དུ་བསམས་ནས།  ཨོཾ་ཨཱཿཧཱུྃ་རཀྵཿརཀྵ་ཧཱུྃ་ཕཊ་སྭཱ་ཧཱ། ཞེས་བྱ་བ་ལན་གསུམ་གྱིས་བདག་དང་།  གསུམ་གྱིས་གནས་དང་།  གསུམ་གྱིས་རྣལ་འབྱོར་བསྲུང་བར་བྱའོ།  ། དེ་ནས་རང་གི་སྙིང་གའི་དབུས་སུ་པྃ་གི་ཡི་གེ་ཡོངས་སུ་གྱུར་པ་ལས༑  པདྨ་འདབ་མ་བརྒྱད་པའི་སྟེང་དུ་ཨ་ལས་ཟླ་བའི་དཀྱིལ་འཁོར་གྱི་དབུས་སུ་དྲི་མ་མེད་པའི་ཤེལ་ལྟར་དཀར་ཞིང་གསལ་བའི་པྲྃྃ་གི་ཡི་གེ་བསམས་ལ།  དེ་ལས་སྣ་ཚོགས་པའི་འོད་ཟེར་འཕྲོས་པས་ཐོག་མ་མེད་པ་ནས་བསགས་པའི་སྒྲིབ་པ་ཐམས་ཅད་བསལ་ནས།  བ་སྤུའི་བུ་ག་ཐམས་ཅད་ནས་ཕྱི་རོལ་དུ་སྤྲོས་པས།  ནམ་མཁའི་མཐའ་ཀླས་པའི་སེམས་ཅན་ཐམས་ཅད་ཀྱི་དོན་བྱས་ནས།  འོད་ཀྱི་སྣང་བ་དེ་ཉིད་ཀྱིས་རང་བཞིན་གྱི་གནས་ནས།  རྗེ་བཙུན་མ་སོ་སོར་འབྲང་མ་ཆེན་མོ་ལ་སོགས་པའི་ལྷ་མོ་ལྔ་དང་༑  བླ་མ་དང་།  སངས་རྒྱས་དང་།  བྱང་ཆུབ་སེམས་དཔའི་ཚོགས་སྤྱན་དྲངས་ལ།  ཕྱག་དང་མཆོད་པ་སྔོན་དུ་འགྲོ་བས་ཇི་སྐད་བཤད་པའི་ཡན་ལག་བདུན་པ་བྱས་ལ།  སྒྱུ་མ་ལྟ་བུའི་སེམས་ཅན་ཐམས་ཅད་ལ་དམིགས་ཏེ།  བྱམས་པ་དང་སྙིང་རྗེ་དང་། དགའ་བ་དང་། བཏང་སྙོམས་ཚད་མེད་པ་བསྒོམ་པར་བྱའོ།  ། དེ་ལྟར་བསོད་ནམས་ཀྱི་ཚོགས་བསགས་པའི་རྗེས་ལ།  ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅ཧྃ།  ཞེས་བརྗོད་པས་ཆོས་ཐམས་ཅད་སྟོང་པ་ཉིད་དུ་བསམ་པ་ནི།  ཡེ་ཤེས་ཀྱི་ཚོགས་བསགས་པའོ།  ། ནམ་མཁའི་ཁམས་དེ་ཉིད་དུ་པ༵ྃ་ལས་པདྨ་འདབ་མ་བརྒྱད་པ་སྣ་ཚོགས་པའི་ཁ་དོག་ཅན་གྱི་སྟེང་དུ་རྃ་ལས་ཉི་མའི་དཀྱིལ་འཁོར་དེའི་དབུས་སུ་ཧཱུྃ་གི་ཡི་གེ་གྱུར་པ་ལས་སྣ་ཚོགས་རྡོ་རྗེའི་ལྟེ་བར་ཧཱུྃ་གིས་མཚན་པ་དམིགས་ཏེ།  དེ་ལས་སྣ་ཚོགས་པའི་འོད་ཟེར་ཕྱོགས་ཀུན་ཏུ་སྤྲོས་པས་རབ་ཏུ་བརྟན་ཞིང་མི་ཕྱེད་པ།  གོ་མཚམས་མེད་པའི་རྡོ་རྗེའི་ས་བཞི་དང་། ར་བ་དང་། དྲ་བ་དང་།  གུར་དང་༑  བླ་རེ་དང་།  མདའི་དྲ་བ་དང་།  དུས་མཐའི་མེ་ལྟ་བུའི་ཡེ་ཤེས་ཀྱི་མེ་རབ་ཏུ་འབར་བས་ཡོངས་སུ་བསྐོར་བའི་སྲུང་བའི་འཁོར་ལོ་བརྟན་པར་བསྒོམ་པར་བྱའོ།  ། དེའི་དབུས་སུ་སུྃ་གྱི་ཡི་གེ་ཡོངས་སུ་གྱུར་པ་ལས་རིའི་རྒྱལ་པོ་རི་རབ།  ཤར་ཤེལ།  ལྷོ་བཻ་ཌཱུརྱ།  ནུབ་པདྨ་རཱ་གབྱང་གསེར་ལས་གྲུབ་པ།  བང་རིམ་བཞི་དང་ལྡན་པ།  སྟེང་དུ་རིན་པོ་ཆེའི་ལྕོག་བརྒྱད་ཀྱིས་མཛེས་པར་བྱས་པ།  དེའི་དབུས་སུ་སྣ་ཚོགས་པདྨ་ལ་གནས་པའི་སྣ་ཚོགས་རྡོ་རྗེའི་ལྟེ་བར་བྷྲཱུྃ་གྱི་ཡི་གེ་ཡོངས་སུ་གྱུར་པ་ལས་ཡེ་ཤེས་རིན་པོ་ཆེའི་རང་བཞིན་ལས་གྲུབ་པའི་གཞལ་ཡས་ཁང་གྲུ་བཞི་པ།  སྒོ་བཞི་པ་རྩིག་པ་ལྔ་དང་ལྡན་པ་དེའི་སྟེང་དུ་རིན་པོ་ཆེའི་ཕ་གུ་སེར་པོ་ལས་དྲ་བ་དང་དྲ་བ་ཕྱེད་པ་འཕྱང་བ།  དེའི་སྟེང་དུ་མདའ་ཡབ་དང་།  པུ་ཤུས་མཛེས་པར་བྱས་པ།  ཕྱི་འདོད་ཡོན་གྱི་སྣམ་བུ་ལ་ལྷ་མོ་རྣམས་ཀྱིས་མཆོད་རྫས་དུ་མ་ཐོགས་ནས་མཆོད་པ།  ནང་ཀ་བ་བརྒྱད་དང་ལྡན་པ། སྟེང་རིན་པོ་ཆེའི་གདུང་བཞིས་(《¡¶ལུ》¡ཕུབ་《¡¶ཞ》¡-བཞིས་)ཕྱུར་བུར་ཕུབས་པའི་སྟེང་ན་རྡོ་རྗེ་རིན་པོ་ཆེའི་ཏོག་གིས་བརྒྱན་པ།  སྒོ་བཞིའི་ཐད་སོར་རྟ་བབས་ཀ་བ་བཞིས་བཏེག་པའི་བང་རིམ་བཞི་བའི་སྟེང་དུ་ཆོས་ཀྱི་འཁོར་ལོ་དང་། རི་དྭགས་དང་།  གདུགས་དང་བཅས་པ།  གཞན་ཡང་འཕན་དང་།  རྒྱལ་མཚན་དང་།  ལྡ་ལྡི་དང་།  མེ་ཏོག་གི་ཕྲེང་བ་དང་།  རྔ་ཡབ་ནོར་བུའི་ཡུ་བ་ཅན་ལ་སོགས་པ་དུ་མས་འཛེས་པར་བརྒྱན་པར་བསམ་མོ།  ། དེའི་ནང་དུ་པྃ་ལས་ཆུ་སྐྱེས་འདབ་མ་བརྒྱད་པ་ལྟེ་བ་དང་གེ་སར་དུ་བཅས་པ་བསྐྱེད་ལ་དེའི་དབུས་དང་།  ཕྱོགས་ཀྱི་འདབ་མ་བཞི་དང་ལྔར་པདྨ་འདབ་མ་བརྒྱད་པ་ལྔ་བསྒོམས་ནས།  ཤར་ཕྱོགས་ཀྱི་པདྨའི་སྟེང་དུ་ཉི་མའི་གདན་དང་།  གཞན་རྣམས་སུ་ཟླ་བའི་གདན་རེ་རེ་བསམ་མོ།  ། དེ་དག་ནི་རྟེན་བསྐྱེད་པའོ།  ། དེ་ནས་བརྟེན་པ་ལྷ་བསྐྱེད་པ་ནི།  གདན་དབུས་མའི་སྟེང་དུ་པྲྃ་དཀར་པོ།  ཤར་དང་། ལྷོ་དང་།  ནུབ་དང་།  བྱང་རྣམས་སུ་ཧཱུྃ་དང་།  མྃ་དང་།  ཤྃ་དང་།  གྃ་གི་ཡི་གེ་སྔོན་པོ་དང་།  སེར་པོ་དང་༑  དམར་པོ་དང་།  ལྗང་གུ་རྣམས་བསམས་ལ།  དེ་རྣམས་ལས་འོད་ཟེར་སྣ་ཚོགས་པ་འཕྲོས་པས།  ནམ་མཁའི་མཐས་བཏུགས་པའི་སངས་རྒྱས་ཀྱི་ཞིང་ཡོངས་སུ་དག་པ་དང་།  སེམས་ཅན་ཡོངས་སུ་སྨིན་པར་བྱས་ནས་སླར་འདུས་ཏེ།  ས་བོན་སོ་སོ་ལ་ཐིམ་པས་རྐྱེན་བྱས་ནས།  ཆོས་ཀྱི་ཡི་གེ་དེ་དག་ཡོངས་སུ་གྱུར་པ་ལས་འཆད་པར་འགྱུར་བའི་ལྷ་མོ་ལྔ་པོ་ཅིག་ཆར་བསྐྱེད་ལ།  རིམ་གྱིས་གསལ་གདབ་པར་བྱའོ།  ། དེ་ཡང་དབུས་སུ་རྗེ་བཙུན་མ་སོ་སོར་འབྲང་མ་ཆེན་མོ་གངས་རིའི་ཕུང་པོ་ལྟར་རབ་ཏུ་དཀར་བ་ལོ་བཅུ་དྲུག་ལོན་པའི་རྣམ་པ་ཅན།  ཞལ་བཞི་ཕྱག་བརྒྱད་མ། རྡོ་རྗེའི་སྐྱིལ་མོ་ཀྲུང་གིས་བཞུགས་པ། རྩ་བའི་ཞལ་དཀར་བ། གཡས་གནག་པ།  རྒྱབ་སེར་བ།  གཡོན་དམར་བ་ཞལ་རེ་རེ་ཞིང་སྤྱན་གསུམ་གསུམ་དང་ལྡན་པ།  གཡས་ཀྱི་ཕྱག་བཞི་ན།  འཁོར་ལོ་དང་།  རྡོ་རྗེ་དང་། མདའ་དང་།  རལ་གྲི།  གཡོན་གྱི་ཕྱག་བཞི་ན།  རྡོ་རྗེ་ཞགས་པ་དང་།  རྩེ་གསུམ་པ་དང་།  གཞུ་དང་དགྲ་སྟ་འཛིན་པ།  སྤྱི་བོར་མཆོད་རྟེན་གྱིས་བརྒྱན་པ།  རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་ཅིང་།  དར་སྣ་ཚོགས་པའི་ན་བཟས་ཀླུབས་པ་ཉི་མའི་དཀྱིལ་འཁོར་གྱི་རྒྱབ་ཡོལ་ཅན།  ལོ་མ་དང་།  མེ་ཏོག་དང་།  འབྲས་བུ་དུ་མས་སྤུད་པའི་བྱང་ཆུབ་ཀྱི་ཤིང་དྲུང་ན་བཞུགས་པར་བསམ་པར་བྱའོ།  ། ཤར་དུ་སྟོང་ཆེན་མོ་རབ་ཏུ་འཇོམས་མ་ཨིནྡྲ་ནཱི་ལ་ལྟར་སྔོ་བ།  ཉི་མའི་གདན་ལ་ཞབས་གཡས་ཅུང་ཟད་བརྐྱང་པའི་རོལ་པའི་འདུག་སྟངས་ཀྱིས་བཞུགས་པ།  ཞལ་བཞི་ཕྱག་བརྒྱད་མ་རྩ་བའི་ཞལ་སྔོ་བ།  གཡས་དཀར་བ།  རྒྱབ་སེར་བ།  གཡོན་དམར་བ།  ཞལ་རེ་རེ་ཞིང་དམར་ལ་ཟླུམ་པའི་སྤྱན་གསུམ་གསུམ་དང་ལྡན་པ།  ཞལ་ལ་ལ་ནི་མཆེ་བ་གཙིགས་ཤིང་། ལ་ལ་ནི་རབ་ཏུ་གདང་ནས་ལྗགས་འདྲིལ་བ།  སྨིན་མའི་དབུས་ན་ཁྲོ་གཉེར་བསྡུས་པ།  གཡས་ཀྱི་ཕྱག་བཞིས་རྡོ་རྗེ་དང་བཅས་པའི་མཆོག་སྦྱིན་པ་དང་།  ལྕགས་ཀྱུ་དང་།  མདའ་དང་༑  རལ་གྲི།  གཡོན་གྱི་ཕྱག་བཞི་ན་ཞགས་པ་དང་བཅས་པའི་སྡིགས་མཛུབ་དང་།  དགྲ་སྟ་དང་།  གཞུ་དང་།  པདྨའི་སྟེང་ན་རིན་པོ་ཆེ་ཟུར་དྲུག་པ་འཛིན་པ།  མི་མགོ་སྐམ་པོ་ལྔ་ལྔའི་དབུ་བརྒྱན་དང་།  རློན་པ་ལྔ་བཅུའི་དོ་ཤལ་ཅན།  རུས་པ་དང་།  རིན་པོ་ཆེ་དང་།  སྦྲུལ་གདུག་པའི་རྒྱན་གྱིས་བརྒྱན་པ༑  སྟག་གི་ལྤགས་པའི་ཤམ་ཐབས་ཅན།  དབུ་སྐྲ་སེར་པོ་གྱེན་དུ་འབར་བ།  རབ་ཏུ་ཁྲོས་པ།  དྲག་མོའི་ཚུལ་ཅན།  ཏཱ་ལའི་སྡོང་པོ་རབ་ཏུ་རྒྱས་པའི་ཤིང་དྲུང་ན།  ཡེ་ཤེས་ཀྱི་མེ་རབ་ཏུ་འབར་བའི་དབུས་སུ་བཞུགས་པར་བསམ་མོ། །  ལྷོར་རྨ་བྱ་ཆེན་མོ་གསེར་གྱི་མདོག་ཅན།  སེམས་དཔའི་སྐྱིལ་མོ་ཀྲུང་གིས་བཞུགས་པ།  ཞལ་གསུམ་ཕྱག་བརྒྱད་མ།  རྩ་བའི་ཞལ་སེར་བ། གཡས་གནག་པ།  གཡོན་དམར་བ།  ཞལ་རེ་རེ་ལ་སྤྱན་གསུམ་གསུམ་དང་ལྡན་པ།  གཡས་ཀྱི་ཕྱག་བཞི་ན་མཆོག་སྦྱིན་དང་།  རིན་པོ་ཆེའི་རྒྱུན་འབབ་པའི་བུམ་པ་དང་།  འཁོར་ལོ་དང་རལ་གྲི།  གཡོན་གྱི་ཕྱག་བཞི་ན།  ལྷུང་བཟེད་ཀྱི་སྟེང་ན་དགེ་སློང་གནས་པ་དང་།  རྨ་བྱའི་འཇུག་སྒྲོ་དང་།  བུམ་པའི་སྟེང་ན་སྣ་ཚོགས་རྡོ་རྗེ་གནས་པ་དང་།  རིན་པོ་ཆེའི་རྒྱལ་མཚན་འཛིན་པ།  རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་ཅིང་།  དར་སྣ་ཚོགས་པའི་ན་བཟས་ཀླུབས་པ།  ཉི་མའི་རྒྱབ་ཡོལ་ཅན། མྱ་ངན་མེད་པའི་ཤིང་དྲུང་ན་བཞུགས་པར་བསམ་མོ༑ ༑ ནུབ་ཏུ་གསང་སྔགས་རྗེས་སུ་འཛིན་མ།  པདྨ་རཱ་ག་ལྟར་དམར་བ།  སྐྱིལ་མོ་ཀྲུང་གིས་བཞུགས་པ།  གཞོན་ནུ་དར་ལ་བབ་པ།  ཞལ་གསུམ་ཕྱག་བཅུ་གཉིས་མ།  རྩ་བའི་ཞལ་དམར་བ། གཡས་གནག་པ།  གཡོན་དཀར་བ༑ ཞལ་རེ་རེ་ལ་སྤྱན་གསུམ་གསུམ་དང་ལྡན་པ།  ཕྱག་དང་པོ་གཉིས་ཀྱིས་ཆོས་འཆད་ཀྱི་ཕྱག་རྒྱ།  དེའི་འོག་མ་གཉིས་ཀྱིས་ཏིང་ངེ་འཛིན་གྱི་ཕྱག་རྒྱ།  གཡས་ཀྱི་ཕྱག་ལྷག་མ་བཞི་ན་མཆོག་སྦྱིན་དང་།  མི་འཇིགས་པ་སྦྱིན་པ་དང་།  རྡོ་རྗེ་དང་།  མདའ།  གཡོན་གྱི་ཕྱག་ལྷག་མ་བཞི་ན་སྡིགས་མཛུབ་ཞགས་པ་དང་བཅས་པ་དང་།  པདྨས་བརྒྱན་པའི་བུམ་པ་དང་།  རིན་པོ་ཆེའི་སྙེ་མ་དང་།  གཞུ་འཛིན་པ།  རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་པ། དར་སྣ་ཚོགས་ཀྱི་ན་བཟའ་ཅན།  ཉི་མའི་རྒྱབ་ཡོལ་ལ་བརྟེན་པ།  ཤི་རི་ཤའི་ཤིང་དྲུང་ན་བཞུགས་པར་བསམ་མོ།  ། བྱང་དུ་བསིལ་བའི་ཚལ་ཆེན་མོ།  མ་ར་ཀ་ཏ་ལྟར་ལྗང་བ།  སེམས་དཔའི་སྐྱིལ་མོ་ཀྲུང་གིས་བཞུགས་པ།  ཞལ་གསུམ་ཕྱག་དྲུག་མ།  རྩ་བའི་ཞལ་ལྗང་བ།  གཡས་དཀར་བ།  གཡོན་དམར་བ།  གཡས་ཀྱི་ཕྱག་གསུམ་ན་མི་འཇིགས་པ་སྦྱིན་པའི་ཕྱག་རྒྱ་དང་།  རྡོ་རྗེ་དང་༑  མདའ།  གཡོན་གྱི་ཕྱག་གསུམ་ན་ཞགས་པ་དང་བཅས་པའི་སྡིགས་མཛུབ་དང་།  རིན་པོ་ཆེའི་རྒྱལ་མཚན་དང་།  གཞུ་འཛིན་པ།  རིན་པོ་ཆེའི་རྒྱན་སྣ་ཚོགས་པས་བརྒྱན་ཅིང་།  དར་སྣ་ཚོགས་པའི་ན་བཟས་ཀླུབས་པ།  ཉི་མའི་རྒྱལ་ཡོལ་ཅན༑ ཙམ་པ་ཀའི་ཤིང་དྲུང་ན་བཞུགས་པར་བསམ་མོ།  ། འོག་གཞི་པདྨ་འདབ་མ་བརྒྱད་པའི་མཚམས་ཀྱི་འདབ་མ་བཞིར་ཡེ་ཤེས་ཀྱི་བདུད་རྩིས་ཡོངས་སུ་གང་བའི་བུམ་པ་བཞི་བསམ་པར་བྱའོ།  ། དེ་ལྟར་ཡེ་ཤེས་ལྔའི་བདག་ཉིད་ཅན་གྱི་ལྷ་མོ་ལྔའི་སྐུ་རྟེན་དང་བརྟེན་པར་བཅས་པ་གསལ་བར་དམིགས་ནས།  དེ་དག་གི་དཔྲལ་བ་དང་།  མགྲིན་པ་དང་།  སྙིང་གའི་གནས་སུ་ཡི་གེ་གསུམ་དང་།  སྙིང་གི་ནང་དུ་པདྨ་དང་ཟླ་བ་ལ་གནས་པ་སོ་སོའི་ཁ་དོག་དང་མཚུངས་པའི་ས་བོན་གྱི་ཡི་གེ་བསམས་ནས།  དེ་དག་ལས་རྣམ་པ་སྣ་ཚོགས་པའི་འོད་ཟེར་ནམ་མཁའི་ཁམས་ཁྱབ་པར་སྤྲོས་པས་རང་བཞིན་གྱི་གནས་ནས།  རང་གིས་བསྒོམས་པ་ལྟ་བུའི་དཀྱིལ་འཁོར་ཕྱོགས་བཅུའི་ཞིང་ཁམས་ཐམས་ཅད་ན་བཞུགས་པའི་སྲས་དང་འཁོར་དུ་བཅས་པའི་དེ་བཞིན་གཤེགས་པ་མ་ལུས་པས་ཡོངས་སུ་བསྐོར་བའི་ཡེ་ཤེས་ཀྱི་འཁོར་ལོ་སྤྱན་དྲངས་ལ། མེ་ཏོག་ལ་སོགས་པས་ཡང་དག་པར་མཆོད་ནས།  རྡོ་རྗེ་བསྡུ་བའི་ཕྱག་རྒྱ་དང་།  ཨོཾ་སརྦ་ཏ་ཐཱ་ག་ཏ་བཛྲ་ས་མཱ་ཛཿཛཿཧཱུྃ་བྃ་ཧོཿཞེས་བརྗོད་པས་དམ་ཚིག་པ་དང་། ཡེ་ཤེས་པ་གཉིས་སུ་མེད་པར་གྱུར་པར་བསམ་མོ། ། དེ་ནས་ཡང་ཡི་གེ་དེ་དག་ལས་སྔར་བསྟན་པའི་ཚུལ་གྱིས་འོད་ཟེར་དུ་མ་སྤྲོས་པས་དབང་བསྐུར་གྱི་ལྷ་དེ་བཞིན་གཤེགས་པ་རིགས་ལྔ་འཁོར་དང་བཅས་པ་སྤྱན་དྲངས་ཏེ།  ཡིད་ལས་བྱུང་བའི་མཆོད་པས་མངོན་པར་མཆོད་ནས།  ཨོཾ་སརྦ་ཏ་ཐཱ་ག་ཏ་ཨ་བྷི་ཥིཉྩ་ཏུ་མཱཾ་ཞེས་གསོལ་བ་བཏབ་པས༑ སངས་རྒྱས་དེ་རྣམས་ཀྱིས་(《¡¶ཞ》¡《¡¶ལུ》¡+ཇི་ལྟར་བལྟམས་པ་ཙམ་གྱིས་ནི། ། ལྷ་རྣམས་ཀྱིས་ནི་ཁྲུས་གསོལ་ལྟར།  ། ལྷ་ཡི་ཆུ་ནི་དག་པ་ཡིས།  ། དེ་བཞིན་བདག་གི་དབང་བསྐུར་རོ།  ། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཧཱུྃ། ཞེས་གསུངས་ཞིང་)ཡེ་ཤེས་ཀྱི་ཆུས་དབང་བསྐུར་བས་ལྷ་ཐམས་ཅད་ཀྱི་ལུས་ངག་ཡིད་གསུམ་གྱི་དྲི་མ་སྦྱངས།  སྔགས་དང་༑  ཕྱག་རྒྱ་དང་ཏིང་ངེ་འཛིན་གྱི་ཚོགས་ལ་དབང་བར་དུ་བྱས་ནས། ཆུ་ལྷག་མ་ཡར་ལུད་པ་ལས་རིགས་ཀྱི་བདག་པོ་(《¡¶ཞ》¡《¡¶ལུ》¡+ལྷ་མོ་ལྔ་ལ་)རྡོ་རྗེ་སེམས་དཔའ་ལྔས་(《¡¶ཞ》¡+དང་གཞན་ཐམས་ཅད་ལ་ཕྱག་ན་རྡོ་རྗེས་)དབུར་བརྒྱན་པར་བསམ་མོ།  ། དེ་ལྟར་ལྷའི་སྐུ་སྣང་ལ་རང་བཞིན་མེད་པ་མེ་ལོང་གི་གཟུགས་བརྙན་ནམ།  དབང་པོའི་གཞུ་ལྟ་བུ་དེ་ཉིད་ལ་ཡིད་རྩེ་གཅིག་ཏུ་མཉམ་པར་བཞག་པར་བྱའོ།  ། དེའི་རྗེས་སུ་ཤེས་པ་འཕྲོ་བར་གྱུར་ན་སྔགས་ཀྱི་བཟླས་པ་ལ་འཇུག་པར་བྱ་སྟེ།  དེ་ཡང་སོ་སོའི་ཐུགས་ཀའི་ས་བོན་གྱི་མཐའ་མར་སོ་སོའི་སྔགས་ཀྱི་ཕྲེང་བས་བསྐོར་ཞིང་།  ཕྲེང་བ་དེ་དག་ལས་འོད་ཟེར་དཔག་ཏུ་མེད་པ་འཕྲོས་པས་སེམས་ཅན་གྱི་དོན་བྱས།  ལས་སོ་སོ་བསྒྲུབ་པ་ལ་དམིགས་ནས་ལས་དང་རྗེས་སུ་འབྲེལ་པའི་ཕྲེང་བ་འཛྀན་པས། གསང་སྔགས་འདི་དག་བཟླ་བར་བྱའོ།  ། དེའང་ཨོཾ་མ་ཎི་ངྷཱ་རི་བཛྲཱི་ནི་མ་ཧཱ་པྲ་ཏི་སཱི་རེ་ཧཱུྃ་ཧཱུྃ་ཕཊ་ཕཊ་སྭཱ་ཧཱ།  རྗེ་བཙུན་སོ་སོར་འབྲང་མ་ཆེན་མོའིའོ།  ། ཨོཾ་ཨ་མྲྀ་ཏ་བ་རེ་ཝ་ར་ཝ་ར་པྲ་ཝ་ར་བི་ཤུངྔྷེ་ཧཱུྃ་ཧཱུྃ་ཕཊ་ཕཊ་སྭཱ་ཧཱ།  སྟོང་ཆེན་མོ་རབ་ཏུ་འཇོམས་མའིའོ།  ། ཨོཾ་ཨ་མྲྀ་ཏ་བི་ལོ་ཀཱི་ནི་གརྦྷ་སྃ་རཀྵ་ནི་ཨཱ་ཀརྵ་ནི་ཧཱུྃ